શહેરના જંગલેશ્વરમાં રહેતો અને અગાઉ જુગાર, ફરજમાં રુકાવટ, મારામારી સહિતના અસંખ્ય ગુનાઓમાં પોલીસ ચોપડે ચડી ચૂકેલા તન્વીર ઉર્ફે તનિયો રફીકભાઇ શિશાન્ગીયા નામના મુસ્લિમ યુવકે ભક્તિનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત રાત્રે હસનશાહ પીરની દરગાહે ઉર્ષ હોય તેમાં ડીજેમાં નાચવા બાબતે દીકરા ફરહાનને આ જ વિસ્તારમાં રહેતા સમીર જાવીદભાઈ જુણેજાના દીકરા સાથે ઝઘડો થયો હતો આ બાબતે થોડીવાર બાદ નશીબ પાનની દુકાને સમીર સાથે મળી સમાધાન કરી લીધું હતું બાદમાં આઠેક વાગ્યે ઘર બહાર પરિવાર સાથે બેઠો હતો ત્યારે સમીર ઉર્ફે સંજલો, અંજુમ ઇસ્માઇલભાઈ ખિયાણી, સંજલાનો બનેવી દુલીયો, રફીક કાળુભાઇ જુણેજા, સંજલાના બે ભાણેજ સમીર અને સોહીલ તથા ચાર-પાંચ અજાણ્યા શખ્સો તલવાર, ધારિયા, ગુપ્તી જેવા હથિયારો લઈને ધસી આવ્યા હતા અને મને માથામાં ધારિયાના ત્રણેક ઘા ઝીકી દીધા હતા હાથમાં ઊંધું ધારિયું માર્યું હતું મારા ભાઈ તોફીકને તલવાર, ધોકાથી અને દીકરા ફેઝાનને છરી-ધોકાથી માર માર્યો હતો આ લોકોની સાથે કાળુભાઇનો ગોટીયો પણ હતો બાદમાં ગાળો ભાંડી ઘરમાં તોડફોડ કરી હતી ત્રણેયને લોહી નીકળતું હોય અને ચક્કર આવતા હોય કોઠારીયા રોડ ઉપર હોસ્પિટલમાં પ્રાથમિક સારવાર અપાવી ખાનગી હોસ્પિટલમાં દાખલ થયા હતા પોલીસે સમીર સહીત 7 સામે નામજોગ અને ચારથી પાંચ અજાણ્યા સામે હત્યાની કોશિશ, રાયોટીંગ સહિતની કલમો હેઠળ ગુનો નોંધ્યો હતો.